# Mauser Model 1871

| Mauser Model 1871 / Gewehr 71
 |
| --- |
| Tip
 | vojnička puška
 |
| Mjesto nastanka
 |  Njemačko Carstvo
 |
| Historija upotrebe
 |
| U upotrebi
 | 1872–1918 (Njemačka)
 |
| Koristio/li
 |  Njemačko Carstvo  Kraljevina Srbija  Japansko Carstvo Tajland  Kina  Ekvador  Urugvaj  Južna Afrika Makao Korejsko Carstvo Irski dobrovoljci  Honduras
 |
| Ratovi
 | Satsuma ustanak, Prvi burski rat, Timočka buna Srpsko-bugarski rat Prvi japansko-kineski rat, Drugi burski rat, Boksesrski ustanak, Balkanski ratovi, Uskršnji ustanak, Prvi svjetski rat (ograničeno)
 |
| Historija proizvodnje
 |
| Dizajner
 | Mauser
 |
| Dizajniran/a/o
 | 1871
 |
| Proizvođač
 | Mauser
 |
| Varijante
 | Jägerbüchse Carbine M1878/80(Srbija) G.A.G. M1879(Graničari) M71/84 M1887(Turska) M80/07C(Srbija)
 |
| Specifikacije
 |
| Masa
 | 4.5 kg (9.92 lbs)
 |
| Dužina
 | 1350 mm (53.15 in)
 |
| Cijev (dužina)
 | 855 mm (33.66 in)
 |
|

---

 |
| Čahura
 | 11,15×60mmR 10.15×63mmR 11.15×37mmR 9.5×60mmR 11×59mmR Gras 7×57mm 7.65×53mm 6.5×53.5mmR
 |
| Kalibar
 | .43
 |
| Punjenja
 | zatvarač
 |
| Brzina zrna
 | 440 m/s (11×60mmR)
 |
| Sistem punjenja
 | pojedinačno punjenje M71/84: 8 metaka u cijevnom magazinu M80/07: okvir od 5 metaka u internom magazinu
 |
| Nišani
 | željezni nišani
 |

**Mauser Model 1871**, također poznata i kao **Gewehr 71** ili **Infanterie-Gewehr 71** (srpskohrvatski: *Pješadijska puška 71*) bila je sporometna puška ostraguša koju je dizajnirao Paul Mauser, te koja je od 1872. do kraja 19. vijeka služila kao standardna puška oružanih snaga Njemačkog Carstva. Nastala je na temelju iskustava njemačkih vojski u francusko-pruskom ratu kada se ispostavilo da je Dreyse M 1844, sa kojom su bili naoružane pruske snage bila bitno inferiornija u odnosu na francuski Chassepot, a zbog čega su njemačke snage, usprkos pobjede u ratu, pretrpile značajne gubitke. Mauser je razvio novi i kvalitetniji zatvarač te poboljšao domet i brzinu paljbe. Njemačka je 1872. uvela pušku u svoje naoružanje, sa izuzetkom Bavarske koja je neko vrijeme nastavila vlastitu pušku-ostragušu Werder M.1869.

Srpski oficir i oružar Kosta "Koka" Milovanović je na temelju Mauserovog modela razvio vlastitu, poboljšanu verziju M1878/80, koja je 1881. ušla u redovno naoružanje vojske Kraljevine Srbije. Ta verzija, poznata pod imenom "kokinka" je sa uspjehom primijenjena protiv ustanika u Timočkoj buni; iako je nekoliko godina kasnije u Srpsko-bugarskom ratu srpska vojska doživjela poraz, "kokinka" je stekla reputaciju jednog od najkvalitetnijih oružja svog doba.

Temeljem iskustava iz rusko-turskog rata, kada su Turci djelomično naoružani winchersterkama nanijeli teške gubitke Rusima, njemačke vojne vlasti su donijele odluku i da i njihova vojska mora biti naoružana repetirkama. Umjesto da se dizajnira novi model, Mauser M 1871 je konvertirana u brzometnu pušku tako da joj je dodan cijevni magazin od 8 metaka. Ta je verzija postala poznata kao **Mauser M 1870/1884** ili Mauser M 1884 te je korištena sve do 1888. godine kada je uveden novi model pod imenom Gewehr 88. Na temelju prepravki Mausera M 1884 je stvorena nova verzija koju je kao standardno oružje pod imenom **Model 1887** uvelo Osmansko Carstvo.

Godine 1907. je Srbija također odlučila modernizirati svoj arsenal tako što je "kokinke" konvertirala u brzometno oružje, odnosno uvela novi model "mauzerke" koji je bio prilično sličan Mauser M1898, odnosno koristio okvir od 5 metaka.

Mauser Model 1871 je u različitim varijantama bio prodavan ili licenciran u nizu zemalja Azije i Latinske Amerike. Godine 1914. su irski republikanci, neposredno pred izbijanje Prvog svjetskog rata i tokom ustavne krize povodom uvođenja irske autonomije prokrijumčarili oko 900 komada Mauser M1871, koje su nekoliko godina bile korištene u Uskršnjem ustanku.

## Izvori

## Vanjske veze

* Official Manual (`de`)
* Video of M71 operation
* Mauser-Milovanović (many photos)
* [1]